與張草廬予欲嗣奏聘君草廬寄聲止予歌以答之
作者：趙汝騰
朝代：宋

paragraphs: 姑蔑之墟，郡郭之隅。
幽閴兮陋巷，卑渫兮繩樞。
真人兮匵藏，道貌兮山臞。
有時兮過市，徐行兮當車。
天津游兮聞鵑而慨嘆，鹿門登兮采藥而躊躇。
明月兮嘯咏，白雲兮卷舒。
我評其人，陶邵之徒。
疇昔歲兮司銀臺，力抗疏兮徵玉廬。
朝奏墨兮欲下，暮出晝兮尼。
諸君一笑兮草芥，余三惜兮璠璵。
擬箋天兮嗣請，近因風兮止余。
仰高致兮慕予，積卑忱兮願攄。
善不進兮不已，終當諒乎純愚。